《梁秘阁挽诗 其二》
宋代·林希逸

白头姓字紫蓬仙，三径还公得乐全。八九十翁健如虎，等閒一乐妙于蝉。

何年重见风前树，此夜愁看月上弦。义合吊庐寒阻我，须携斗酒到冈边。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。